Πρόταση ΚΑΝΟΝΙΣΜΟΥ ΤOY ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 603/1999 για την επιβολή οριστικού δασμού αντιντάμπινγκ στις εισαγωγές σπάγκων για δεσίματα ή δεματιάσματα από πολυπροπυλένιο, καταγωγής Πολωνίας, Τσεχικής Δημοκρατίας και Ουγγαρίας, και για την οριστική είσπραξη του επιβληθέντος προσωρινού δασμού

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Με τον κανονισμό (ΕΚ) αριθ. 603/1999 το Συμβούλιο επέβαλε οριστικό δασμό αντιντάμπινγκ στις εισαγωγές σπάγκων για δεσίματα ή δεματιάσματα από πολυπροπυλένιο, καταγωγής, μεταξύ άλλων, Ουγγαρίας.

2. Ωστόσο, αυτό το προϊόν απαλλάσσεται από τους δασμούς όταν παράγεται και εξάγεται απευθείας και τιμολογείται σε εταιρεία εισαγωγής στην Κοινότητα από την εταιρεία Tiszai Vegyi Kombinat Rt ("TVK") από την οποία η Κοινότητα δέχτηκε ατομική ανάληψη υποχρέωσης ως προς την τιμή (Απόφαση 1999/215/EΚ).

3. Η TVK ενημέρωσε την Επιτροπή σχετικά με το ότι επιθυμούσε να ανακαλέσει την ανάληψη υποχρεώσεών της λόγω των αλλαγών των εμπορικών της δραστηριοτήτων.

4. Με βάση τα ανωτέρω, είναι αναγκαίο να τροποποιηθεί ο κανονισμός (ΕΚ) αριθ. 603/1999 με την διαγραφή της επωνυμίας της TVK από τον κατάλογο των εταιρειών που επωφελούνται από την απαλλαγή των δασμών αντιντάμπινγκ και να επιβληθεί οριστικός δασμός.

5. Παράλληλα, η Επιτροπή τροποποιεί το άρθρο 1 της απόφασης 1999/215/EΚ στο οποίο απαριθμούνται οι εταιρείες των οποίων οι αναλήψεις υποχρεώσεων έχουν γίνει αποδεκτές.

Πρόταση ΚΑΝΟΝΙΣΜΟΥ ΤOY ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 603/1999 για την επιβολή οριστικού δασμού αντιντάμπινγκ στις εισαγωγές σπάγκων για δεσίματα ή δεματιάσματα από πολυπροπυλένιο, καταγωγής Πολωνίας, Τσεχικής Δημοκρατίας και Ουγγαρίας, και για την οριστική είσπραξη του επιβληθέντος προσωρινού δασμού

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 384/96 του Συμβουλίου της 22ας Δεκεμβρίου 1995 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας [1], και ιδίως το άρθρο 8,

[1] ΕΕ L 56 της 6.3.1996, σ. 1, όπως τροποποιήθηκε τελευταία με τον κανονισμό (ΕΚ) αριθ. 2238/2000, ΕΕ L 257 της 11.10.2000, σ. 2.

την πρόταση που υπέβαλε η Επιτροπή κατόπιν διαβουλεύσεων με τη συμβουλευτική επιτροπή,

Eκτιμώντας τα εξής:

A. ΠΡΟΗΓΟΥΜΕΝΗ ΔΙΑΔΙΚΑΣΙΑ

(1) Το Μάρτιο 1999, το Συμβούλιο με τον κανονισμό (ΕΚ) αριθ. 603/1999 [2], επέβαλε οριστικούς δασμούς αντιντάμπινγκ στις εισαγωγές σπάγκων για δεσίματα ή δεματιάσματα από πολυπροπυλένιο καταγωγής Πολωνίας, Τσεχικής Δημοκρατίας και Ουγγαρίας.

[2] ΕΕ L 75 της 20.3.1999, σ. 1, όπως τροποποιήθηκε τελευταία από τον κανονισμό (ΕΚ) αριθ. 1657/2001, ΕΕ L 221 της 17.8.2001, σ. 1.

(2) Στο πλαίσιο αυτής της διαδικασίας, η Επιτροπή, με την απόφαση 1999/215/ΕΚ της 16ης Μαρτίου 1999 [3], αποδέχτηκε ανάληψη υποχρέωσης ως προς τις τιμές που πρότεινε, μεταξύ άλλων, η ουγγρική εταιρεία Tiszai Vegyi Kombinat Rt ("η εταιρεία").

[3] EE L 75 της 20.3.1999, σ. 34, όπως τροποποιήθηκε τελευταία από την απόφαση αριθ. 2000/324/EΚ, EE L 112 της 11.5.2000, σ. 65.

(3) Οι εισαγωγές σπάγκων για δεσίματα ή δεματιάσματα από πολυπροπυλένιο καταγωγής Ουγγαρίας που εξάγονται στην Κοινότητα από αυτήν την εταιρεία (Πρόσθετος κωδικός TARIC 8582) απηλλάγησαν από τον δασμό αντιντάμπινγκ με το άρθρο 2 παράγραφος 1 και 2 του κανονισμού (ΕΚ) αριθ. 603/1999.

B. ΕΘΕΛΟΝΤΙΚΗ ΑΝΑΚΛΗΣΗ ΑΝΑΛΗΨΗΣ ΥΠΟΧΡΕΩΣΗΣ

(4) Μετά τις αλλαγές των εμπορικών δραστηριοτήτων της, η εταιρεία Tiszai Vegyi Kombinat Rt γνωστοποίησε στην Επιτροπή ότι επιθυμούσε να ανακαλέσει την ανάληψη υποχρέωσής της.

(5) Κατά συνέπεια, με την απόφαση 2001/ΧΧΧ/ΕΚ της Επιτροπή ανακλήθηκε η ανάληψη υποχρέωσης που πρότεινε αυτή η εταιρεία και αφαιρέθηκε η επωνυμία της από τον κατάλογο των εταιρειών για τις οποίες έγιναν αποδεκτές αναλήψεις υποχρεώσεων στο άρθρο 1 παράγραφος 1 της απόφασης 1999/215/ΕΚ.

Γ. ΟΡΙΣΤΙΚΟΙ ΔΑΣΜΟΙ

(6) Η έρευνα που είχε ως αποτέλεσμα την αποδοχή της ανάληψης υποχρεώσεων, την οποία είχε προτείνει η εταιρεία, ολοκληρώθηκε με τη συναγωγή τελικού συμπεράσματος όσον αφορά το ντάμπινγκ και τη ζημία, με τον κανονισμό (ΕΚ) αριθ. 603/1999.

(7) Σύμφωνα με το άρθρο 8 παράγραφος 9 του κανονισμού (ΕΚ) αριθ. 384/96, ο συντελεστής του δασμού αντιντάμπινγκ που πρέπει να επιβληθεί στις εξαγωγές της εν λόγω εταιρείας, πρέπει να καθοριστεί με βάση τα πραγματικά περιστατικά που επιβεβαιώθηκαν στο πλαίσιο της έρευνας, η οποία είχε ως αποτέλεσμα την ανάληψη υποχρεώσεων. Σχετικά με αυτό, και λαμβανομένου υπόψη του γεγονότος ότι το περιθώριο του ντάμπινγκ που καθορίστηκε ήταν χαμηλότερο από το περιθώριο της ζημίας, θεωρείται σκόπιμο να καθοριστεί ο οριστικός δασμός αντιντάμπινγκ σε επίπεδο 26,4% κατ'αξία, που αντιστοιχεί στο περιθώριο του ντάμπινγκ που διαπιστώθηκε (βλ. επίσης αιτιολογική σκέψη (26) του κανονισμού (ΕΚ) αριθ. 603/1999).

Δ. ΤΡΟΠΟΠΟΙΗΣΗ ΤΟΥ ΚΑΝΟΝΙΣΜΟΥ (ΕΚ) αριθ. 603/1999

(8) Με βάση τα ανωτέρω, το άρθρο 1 παράγραφος 2 και το άρθρο 2 παράγραφος 2 του κανονισμού (ΕΚ) αριθ. 603/1999 στο οποίο απαριθμούνται οι εταιρείες στις οποίες έχουν επιβληθεί δασμοί αντιντάμπινγκ καθώς και οι εταιρείες που απαλλάσσονται από τους δασμούς αντιντάμπινγκ, πρέπει να τροποποιηθούν.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 1 παράγραφος 2 του κανονισμού (ΕΚ) αριθ. 603/1999 αντικαθίσταται από το ακόλουθο κείμενο:

"2. Το ποσοστό του οριστικού δασμού αντιντάμπινγκ που εφαρμόζεται στην καθαρή τιμή, ελεύθερο στα σύνορα της Κοινότητας, πριν τον εκτελωνισμό, των προϊόντων που κατασκευάζονται από τις εταιρείες που απαριθμούνται κατωτέρω, είναι τα ακόλουθα:

>ΘΕΣΗ ΠIΝΑΚΑ>

Άρθρο 2

Το άρθρο 2 παράγραφος 2 του κανονισμού (ΕΚ) αριθ. 603/1999 αντικαθίσταται από το ακόλουθο κείμενο:

"2. Οι εισαγωγές που πραγματοποιούνται στο πλαίσιο των αναλήψεων υποχρεώσεων που προτάθηκαν και έγιναν αποδεκτές, θα δηλώνονται βάσει των ακόλουθων συμπληρωματικών κωδικών TARIC:

>ΘΕΣΗ ΠIΝΑΚΑ>

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος